Ej blot til lyst!

Klimakrisen vender op og ned på vores situation. Globalt er mere end 80% af vores energiforbrug baseret på fossile energikilder, som på grund af deres CO2-udledning spiller en central rolle for temperatur-stigningen. Samtidig har vi ikke ét energi-alternativ, som uden videre kan erstatte den fossile energi. Vi bliver

derfor nødt til at tage alle vedvarende energikilder til rådighed – sol, vind, biogen energi mm.– så den fossile energi kan blive udfaset, så vi ikke stadigt øge atmosfærens og vores økosystemer med fossil CO2.

Energiproblemet forstærkes af, at verdens befolkning er på vej mod 10 mia. mennesker (det forventes nået i 2050), hvor meget store befolkningsgrupper i Kina, Indien og Sydøstasien desuden har et legitimt ønske om en forbedret levestandard. Det vil kræve endnu mere energi.

Det er her, verdens skove kommer ind i billedet på grund af skovdriftens dobbelt-positive CO2-effekt: 1/ skovene opsuger pga. fotosyntesen CO2 fra atmosfærens og 2/ træ har som materiale en nøgleposition som ét af de få materialer, der kan erstatte stål, beton, tegl, plastik mm., der alle kræver store mængder fossil energi i deres fremstilling og forarbejdning og dermed udleder fossil CO2.

Træ er dermed en forudsætning for at kunne gennemføre en grøn omstilling. Her peger prognoser fra WWF på, at verdensforbruget af træ i 2050 vil være 2- 3 gange større end i dag. Og det træ findes ikke. Træmanglen er dermed en afgørende trussel mod den grønne omstilling.

Problemet bliver ikke mindst stor i Danmark, som allerede i dag importerer 80% af sit træforbrug.

Derfor: Hvordan øger vi træproduktionen i de danske skove, samtidig med at vi sikrer biodiversiteten, friluftslivet, grundvand mm?

Heldigvis knytter de danske biodiversitetsproblemer sig hovedsagelig til det åbne landskab og overgangene til skovene. Så hvis skovdriften sikrer kontinuitet og variation, som er forudsætningen for biodiversiteten, så vil det være muligt at kombinere en øget træproduktion med de andre opgaver, som skovene skal løse.

Nøglekonceptet er her MOSAIKSKOVE.